Държавен вестник, бр. 83, 2009 г., стр. 27

БРОЙ  83	
Д Ъ Р Ж А В Е Н  В Е С Т Н И К 	
СТР.  27  
1. Основен документ за диализната дейност 
е диализен протокол (таблица № 1). Попълва се 
при всяка проведена хемодиализа и се съхранява 
в продължение на една година.
2. Дейността на диализната структура се отчи­
та в ежемесечни, тримесечни и годишни отчети:
а) ежемесечни отчети: включват броя про­
ведени диализи; представят се в РЦЗ; служат 
за анализиране на нуждите от субсидиране на 
диализните структури според извършената от 
тях дейност;
б) тримесечни отчети (таблица № 2): изпращат 
се в МЗ след изтичане на периода в сроковете 
съгласно наредбата по чл. 82, ал. 1, т. 8 от Закона 
за здравето; служат за анализиране на нуждите 
от разпределение и доставка на лекарствени 
продукти и медицински изделия през следващото 
тримесечие;
в) годишни отчети (таблица № 3): изпращат 
се в МЗ и на националния консултант по ди­
ализа до края на януари следващата година; 
служат за определяне тенденциите в развитието 
на бъбречнозаместващото лечение, плануване 
количествата на лекарствени продукти и меди­
цински изделия за следващата година, анализ 
на качеството на лечение. 
VІІ. Изисквания към помещенията и услови­
ята на околната среда
1. Диализната структура е осигурена с поме­
щения и условия на околна среда, които благо­
приятстват извършването на диализно лечение. 
2. Диализната структура разполага със след­
ните помещения:
2.1. Диализни зали: 
а) минимална площ на диализен пост 6 кв.м;
б) диализното лечение се извършва на под­
ходящо легло или кресло;
в) диализната зала трябва да е оборудвана с 
водопроводна инсталация, изработена от инертен 
материал, със сертификат за такава употреба, ка­
нал, електрозахранване, възможност за подаване 
на кислород до всеки диализен пост; по-високо 
качество на диализна дейност се гарантира чрез 
наличие в диализната зала на аварийно електро- 
и водно захранване; 
г) осветление – от естествен или изкуствен 
(например луминесцентно) източник;
д) добра вентилация и топлинен комфорт; 
препоръчителна е климатична инсталация;
е) входната врата трябва да бъде достатъчно 
широка с оглед преминаването през нея на ре­
анимационно легло;
ж) във всяка диализна зала трябва да има 
работен пост за медицинска сестра, от който 
да се осъществява непрекъснато наблюдение на 
диализните постове;
з) зареден спешен шкаф с животоспасяващи 
лекарствени продукти и набор за кардио-пулмо­
нална ресусцитация; 
и) стените и подовата настилка трябва да 
позволяват лесно почистване и дезинфекция.
2.2. Други помещения: 
а) помещение за подготовка на водата за 
диализа;
б) манипулационна;
в) лекарски кабинет;
г) сестринска стая;
д) помещение за хигиенни материали;
е) баня и тоалетна за пациенти и персонал;
ж) подходящо място за разпределение на храна;
з) помещение за обучение на пациенти;
и) съблекалня за болните с помещение за 
изчакване до започване на диализа;
й) помещение за техническа поддръжка и 
ремонт на диализна апаратура;
к) административна част с кабинети за начал­
ника, старшата сестра и шкафове за документи; 
л) складови помещения с обем, позволяващ 
съхраняване на материали и медицински изделия, 
достатъчни за един месец. 
3. Да има видимост за осъществяване на кон­
трол върху достъпа на хора до помещенията или 
местата, влияещи върху качеството на работа. 
4. Помещенията трябва да се поддържат в 
изряден вид и хигиена. 
5. Да има обособени работни места, като се 
вземат мерки за предотвратяване разпространя­
ването на трансмисивни и други вътреболнични 
инфекции. Да се съблюдават правилата, изключ­
ващи пресичането на чисти и мръсни потоци 
и материали. 
В. ДИАЛИЗА  –  КЛИНИЧНИ ЦЕЛИ И 
ИЗИСКВАНИЯ
I. Хемодиализна апаратура 
1. Осъществяването на качествена дейност 
налага диализната структура да има един резер­
вен апарат на всеки 6 диализни поста. 
2. Доброто качество на диализната дейност 
изключва работа на четирисменен режим.
3. При трисменен режим на работа диализ­
ната структура трябва да има по един диализен 
апарат за 5 пациенти. 
4. При двусменен режим на работа диализната 
структура трябва да има по един диализен апарат 
за 3,5 пациенти. 
5. Диализните апарати трябва да са с обемен 
контрол на ултрафилтрацията. По-високо качест­
во се постига, когато апаратите имат възможност 
за профилиране на ултрафилтрация, на натрий и 
бикарбонат в диализния разтвор и са оборудвани 
с антибактериален филтър на диализатния път.
6. Диализната апаратура се монтира и под­
държа от правоспособно техническо лице.
7. Диализната апаратура подлежи на подмяна 
при над 30 000 отработени часа.
8. Техническата поддръжка на диализната 
апаратура се осъществява съобразно изисква­
нията на фирмата производител.
9. Стерилизация на диализната апаратура се 
извършва задължително след всяка диализна 
смяна, като процедурата се съобразява с изис­
кванията на производителя.
II. Хемодиализни концентрати и вода за 
хемодиализа
1. Използват се диализни концентрати, които 
имат разрешение за производство, разрешение 
за употреба в Република България и сертификат 
за качество на всяка партида.